Jeri Ryan

**Jeri Lynn Ryan** (München, 22. veljače 1968. g.), američka glumica

## Biografija

### Djetinjstvo

Kao dijete američkih roditelja Jeryja i Sharon Zimmerman, rodila se u Münchenu, a svoje zapravo muško ime nosi zahvaljujući ocu, koji je priželjkivao sina. Zbog oca koji je bio u američkoj vojsci, odrastala je u nizu vojnih baza. Obitelj se konačno smjestila u Paducahu, država Kentucky. Tamo je završila srednju školu, maturiravši s državnom pohvalom. Kasnije je upisala kazalište na Sveučilištu Northwestern, gdje je diplomirala 1990. godine. Godinu prije pobijedila je na izboru za Miss Illinoisa, te na preliminarnom natjecanju u kupaćim kostimima. Na nacionalnom izboru za Miss Amerike završila je na trećem mjestu.

### Filmska i televizijska karijera

Prije studiranja na fakultetu, igrala je u filmu Avioni, vlakovi i automobili, ali je izbrisana iz konačne verzije jer je "upropaštavala svaku svoju scenu (kako je sama rekla s osmjehom).
Najpoznatija je postala 1997. kada joj je dodijeljena uloga Sedme od Devet. Znanstvena fantastika i serijal Star Trek postali su popularni upravo zbog toga što je ona u njemu glumila. Fanovi SF-a proglasili su je seks simbolom, zbog trikoa kojeg je nosila u seriji, a koji je bio toliko tijesan da je ponekad teško disala. Upravo zahvaljujući ulozi Sedme od Devet osvojila je nagradu Saturn u kategoriji **najbolje sporedne glumice na televiziji**. Nakon što je Voyager ukinut 2001. godine, priključila se ekipi serije "Školske tajne" gdje je igrala ulogu Ronnie Cooke, frustrirane odvjetnice koja je postala školska učiteljica.

### Privatni život

Nakon 1990. i diplome, posvetila se glumi, udala se za Jacka Ryana i ima sina Alexa, rođenog 1994. godine. Od Jacka Ryana razvela se 1999.godine. Kasnije, s novim zaručnikom, kuharom Christophe Eméeom, otvara restoran u Los Angelesu, a u srpnju 2006. dala je izjavu u medije o svojim zarukama.

## Televizijske serije u kojima je nastupala:
* "Shark" kao Jessica Devlin (2006-2007)
* "Bostonsko pravo" kao Courtney Reese (2006)
* "O.C." (The O.C.) kao Charlotte Morgan (2005)
* "Dva i pol muškarca" (Two and a Half Men) kao Sherri (2004-2005)
* "Školske tajne" (Boston Public) kao Ronnie Cooke (2001-2004)
* "Zvjezdane staze: Voyager" (Star Trek: Voyager) kao Sedma od Devet (1997-2001)
* "Dilbert" kao Sedma od Devet Budilica (1999)
* "The Sentinel" kao Alexis Barnes (1998-1999)
* "Dark Skies" kao Juliet Stewart (1997)
* "Dijagnoza Umorstvo" (Diagnosis Murder) kao Melissa Barnes (1996)
* "Melrose Place" kao Valerie Madison (1996)
* "Klijent" (The Client) kao Jennifer (1996)
* "Charlie Grace" kao Claire (1995)
* "Umorstvo, napisala je" (Murder, She Wrote) kao Maura (1995)
* "Time Trax" kao Lauren Saunders (1994)
* "Matlock" kao Carrie Locke (1993)
* "The Jackie Thomas Show" kao Pauline Yardley (1993)
* "Just Deserts" kao Nicole (1992)
* "Reasonable Doubts" kao Rachel Beckwith (1991)
* "Nurses" kao Lisa (1991)
* "Top of the Heap" kao Tyler (1991)
* "The Flash" kao Felicia Kane (1991)
* "Tko je šef?" (Who's the Boss?) kao Pam (1991)

## Filmovi u kojima je nastupala:
* "The Commuters" kao Anne (2005)
* "Sudbury" kao Gillian Owens (2004)
* "Down With Love" kao Gwendolyn (2003)
* "Drakula 2000" kao Valerie Sharpe (2000)
* "Zvjezdane staze: Elitna sila" (Star Trek Voyager: Elite Force) kao Sedma od Devet (2000); glas
* "Posljednji čovjek" (The Last Man) kao Sarah (2000)
* "Men Cry Bullets" kao Lydia (1997)
* "Co-ed Call Girl" kao Kimberly (1996)
* "Vrh 66" (Pier 66) kao Beth Saunders (1996)
* "Ambush in Waco: In the Line of Duty" kao Rebecca (1993)
* "Flash III: Deadly Nightshade" kao Felicia Kane (1992)
* "Nightmare in Columbia County" kao Dawn Elizabeth Smith (1997)

## Vanjske veze